Bandelederen Fez Fez, der er udvist af Danmark, får ikke prøvet sin sag ved menneskerettighedsdomstolens højeste instans.

Dermed står hans udvisning fra Danmark ved magt.

Det har fem dommere ved Den Europæiske Menneskerettighedsdomstol i Strasbourg afgjort, hedder det tirsdag i en pressemeddelelse.

Læs også : Danmark havde ret til at udvise bandeleder med familie

En dom i menneskerettighedsdomstolens første instans fastslog i december, at Danmark havde ret til at udvise Fez Fez, der har kone og otte børn i Vollsmose i Odense.

Den afgørelse havde Fez Fez og hans advokat Michael Juul Eriksen søgt om tilladelse til at anke til domstolens højeste instans. Det er det såkaldte Storkammer.

Men det blev et nej.